41. SÁROVA BYSTRICA 2025
súťaž mladých moderátorov-redaktorov

PROPOZÍCIE SÚŤAŽE

Hlavným organizátorom je Stredoslovenské osvetové stredisko Banská Bystrica (SOSBB).  Súťaž je dvojkolová  – krajské kolá a celoštátne finále – a má dve vekové kategórie - 15 – 18 rokov a 19 – 25 rokov.

Záujemcovia musia najskôr absolvovať krajské kolá (B. Bystrica, Michalovce, Nitra, P. Bystrica, Prešov a Žilina). Na základe hodnotení krajských odborných porôt  súťažiaci, ktorí sa umiestnili na 1. a 2. mieste  v každej vekovej kategórie postupujú do celoštátneho finále, ktoré sa uskutoční 27. – 28. 11. 2025 v sále V PODKROVÍ SOS, na Dolnej 35 v Banskej Bystrici.
Súťaží sa v 5 disciplínach:

- redakčná  príprava ucelenej relácie a jej moderovanie 

- čítanie spravodajského textu

- vedenie rozhovoru s respondentom

- video reportáž

- interpretácia reklamného textu

Súťaž sa realizuje nasledovným spôsobom:

Každý záujemca o účasť v krajskom kole sa musí do súťaže prihlásiť do termínu a vo forme, ktorú stanoví organizátor príslušného krajského kola. 
V deň uzávierky súťaže organizátor vyžrebuje prihlásených do trojčlenných skupín – tzv. vysielacích tímov. Všetci členovia tímu musia absolvovať všetkých päť disciplín. Organizátor prihláseným  oznámi mená a zašle im kontakty na vyžrebovaných spolusúťažiacich, aby sa mohli spoločne pripraviť  a dohodnúť. Je vhodné, aby si  súťažiaci v jednotlivých  skupinách spoločne navrhli názov svojho tímu, napr. Televízia Mladá móda a pod. (fantázii sa medze nekladú).

Súťaž sa bude konať v prezenčnej forme. 

Každý vysielací tím sa predstaví v troch kolách za týchto podmienok: 
Rozdelenie disciplín:

Redaktor – moderátor: 
Tento súťažiaci zostaví celú reláciu a pred súťažou odovzdá jej scenár. Určí jej tému a charakter relácie. Počas samotnej súťaže túto reláciu moderuje. V duchu témy a charakteru relácie prispôsobí po dohode s ostatnými kolegami obsah a poradie ich príspevkov – reklamu, rozhovor, spravodajstvo a reportáž 

	Poznámka:

Predstavte si to tak, že vysielate ucelenú reláciu v TV alebo v rozhlase. Napr. známa relácia Dámsky klub. Môže to byť študentská relácia, športová, o móde, o hudbe, všeobecná a pod. Musíte v nej však zaradiť rozhovor s hosťom, spravodajstvo (odporúčame čo najčerstvejšie), reklamu, krátku reportáž.


Spravodajca – reportér: 
Tento súťažiaci bude v rámci relácie čítať spravodajský text, ktorý si sám pripraví. Správy by mali byť čo najaktuálnejšie. Ich výber je na každom súťažiacom. 
Jeho druhou disciplínou bude video reportáž. Tú si pripraví (zostaví ju, nasníma a spracuje) sám a prinesie jej hotovú verziu vo formáte mp4 na USB kľúči, prípadne pošle cez vhodnú aplikáciu (úschovňa, myairbridge, wetransfer a pod.) na adresu jablonsky@sosbb.sk. Musí to byť skutočná a autentická reportáž približujúca reálnu udalosť, podujatie, či spoločenskú tému z reálneho okolia súťažiaceho, nie narežírovaná a zahraná scénka, ponášajúca sa na reportáž! Taká reportáž nebude kladne hodnotená! Reportáž bude vysielaná počas súťaže priamo v súťažnom kole.

Redaktor – reklamátor: 
Tento súťažiaci bude na súťaži viesť rozhovor so svojim respondentom. Podobne ako pri reportáži, musí byť rozhovor autentický s reálnym respondentom a o jeho skutočných zážitkoch, práci, živote a pod. Sme presvedčení, že každý súťažiaci má vo svojom okolí zaujímavého a inšpiratívneho človeka, ktorého stojí za to v rozhovore predstaviť. Narežírovaný a zahraný rozhovor bude opäť dôvodom na horšie hodnotenie!
Jeho druhou disciplínou bude čítanie reklamných oznamov. V tejto disciplíne naopak môžu súťažiaci využiť svoju kreativitu, či zmysel pre humor a pripraviť si vlastné reklamné šoty na skutočné, ale aj vymyslené produkty, služby, prípadne pripravované podujatia.
Časové limity súťažných disciplín:
Príprava relácie: 
časovo nie je ohraničená, nakoľko ju súťažiaci bude realizovať vopred  

                                           s ostatnými spolusúťažiacimi;

Moderovanie relácie: 
max. 150 sek. (môže byť ako jeden ucelený blok alebo môže sprevádzať celou 




reláciou);

Spravodajstvo:

60 sek. (odporúčame zostaviť blok z viacerých krátkych správ)

Rozhovor:

180 sek.

Reportáž:

120 sek. (súťažiaci pripraví reportáž ako video záznam doma a táto disciplína 




bude prezentovaná počas súťaže na obrazovke),
Reklama:
30 sek. (pripraví blok reklám ako celok alebo 2 – 4 krátke reklamy, použité v relácii ako prestrihy medzi jednotlivými disciplínami. Ide hlavne o čítanie   krátkych reklamných oznamov. 

Výrazné prekročenie časových limitov bude znamenať znížené hodnotenie! Preto si už pri príprave odstopnite čas jednotlivých disciplín.
Členmi porôt krajského i celoslovenského kola budú skúsení a renomovaní moderátori a redaktori z viacročnými skúsenosťami s prácou v rozhlase alebo televízii.
Víťazi budú odmenení.

